Torsdag træder nogle af de store, danske kunstnere på scenerne på Nibe Festival. På Stor Scene åbner Medina ballet klokken 12.30, og der efter følger Burhan G., Alex Vargas, Rasmus Seebach og AQUA som perler på en snor. På de mindre scener rundt omkring i Skalskoven er det ikoner som Michael Falch og Poul Krebs der holder fanen højt, sammen med Hush og Kesi på hver deres scene og i hver deres genre. TV2 Nord er naturligvis også klar med en ny udsendelse fra Fjernsynsfabrikken klokken 19.40. Her har vi besøg af Poul Krebs, Alex Vargas og Hush. Du kan komme med til tre små intimkoncerter med kunstnerne i forbindelse med optagelserne på Fjernsynsfabrikken: 16:15 Poul Krebs 17:00 Alex Vargas 18.45 Hush I modsætning til de første dage på Nibe Festival, så bliver torsdagen mere kølig. I følge TV2 Vejret vil der være skyer på himlen det meste af dagen, og temperaturerne kommer kun op omkring 19 grader.

Opsummering:
Efter en veloverstået første dag på den 34. udgave af den lille fede, vågner festivalen op til køligt vejr - men masser af mulighed for at danse sig til varmen.